Gandia cel·lebra el Dia Internacional de la Internet Segura (Safer Internet Day)
09 febrer 2021

## Gandia cel·lebra el Dia Internacional de la Internet Segura (Safer Internet Day)09 febrer 2021Última actualització: 14 juliol 2025

![](../gestion/img/fe338901ae6ae603256920b155618ea879544671966bbc04c4c6c0855eec2e6a.jpg)  
  

Hui, 9 de febrer de 2021, se celebra el Dia Internacional de la Internet Segura (Safer Internet Day), per a recordar-nos la importància de navegar per la internet d’una manera segura mitjançant unes recomanacions molt bàsiques i necessàries.

Així, la ciutat de Gandia celebra aquest dia un any més, reafirmant-se com la ciutat saludable que és i treballant per a, cada vegada més, previndre els efectes contraproduents que provoca una exposició íntima i abusiva a través de les xarxes, la qual pot provocar problemes com el ciberbullying o l’extorsió.

En aquest context, l**a regidora delegada de Sanitat i Polítiques Saludables i responsable de la Unitat de Prevenció Comunitària de Conductes Addictives (UPCCA), Liduvina Gil**, destaca la gran importància de seguir celebrant aquest dia perquè els ciutadans i ciutadanes siguen conscients del greu problema que pot suposar “_la transmissió de dades personals i íntimes a través d’una connexió no segura. Sobretot la població més vulnerable, l’adolescent, la qual està exposada a tota mena d’estímuls nocius mitjançant pàgines o perfils falsos, que animen a transmetre la seua informació més personal per després utilitzar-la en la seua contra_”.

De la mateixa manera, Gil recorda “_els perills i problemes que poden sorgir per la mala utilització de la internet, com: suplantació d’identitat, sostracció bancària electrònica, phising (engany per a obtindre dades privades), extorsió, ciberbullying, malware (virus informàtics), ransomware (segrest virtual de dades), etc_”.

Algunes de les recomanacions més importants, per a poder previndre aquesta  
problemàtica, són:

**1- Xarxes socials**: s’ha d’evitar el contacte amb persones estranyes i no acceptar  
invitacions de perfils de persones que no formen part del teu cercle familiar o social.  
**2- Connexió**: és necessari utilitzar una connexió segura i evitar la transmissió de dades personals mentre s’està connectat a una xarxa pública.  
**3- Informació**: s’ha d’evitar enviar informació confidencial a través d’aplicacions o xarxes socials, com: direcció, telèfons, fotografies, claus, etc.  
**4- Correu SPAM**: és necessari eliminar immediatament els correus sospitosos i no entrar a cap enllaç que no siga conegut.  
**5- Orientació**: Aquelles persones que no dominen les ferramentes utilitzades a través de la internet han de demanar ajuda als i les professionals abans d’utilitzar-les.

[Twittear](https://twitter.com/share)